Matti Boman

Matti Emil Mikael Boman (10. heinäkuuta 1886 Korpilahti – 1. lokakuuta 1936 Rovaniemi)Korpilahti syntyneet 1886-1888 (MKO580-582 I C:8) Sivu 334, 335 heinäkuu ; SSHY / (vaatii kirjautumisen) oli suomalainen 1920- ja 1930-luvulla vaikuttanut arkkiveisujen ja lauluvihkojen laatija ja kustantaja. Hän käytti nimimerkkejä Laulaja-Poika,  Markkina-Poika, Markkina-Matti ja Maailman Matti.

Bomanin aktiiviset vuodet olivat 1923–1932. Boman julkaisi kahdeksansivuisia, halvalle paperille painettuja,
pienestä painoarkista taiteltuja erilaisia vihkosia pääosin porilaisessa Otto Andersinin kirjapainossa. Uusien ulkomaisten iskelmämusiikin käännösten lisäksi vihkosissa julkaistiin kansanlauluja, jotka olivat kiertäneet jo vuosikymmeniä, ja päivän aiheista tehtyjä kupletteja. Boman oli lähinnä kustantaja; sananikkareina hänellä oli useita historian hämärään jääneitä henkilöitä, heistä ehkä tunnetuimpana juukalaissyntyinen ja Viipuriin asettunut Eino Kettunen (1894–1964), jonka monet iskelmien käännökset ilmestyivät Laulu-Matin vihkosissa. Esimerkiksi sellaiset aikakauden eurooppalaiset menestysiskelmät kuin »Gramofoni ja muita ihmeitä» (»Ich hab zu Haus ein gragra-grammophon»), »Volgan rannalla» (»Bublitschki»), »Ilta Viipurissa» (»Abends in dem kleinen Städtchen»), »Lentäjän valssi» (»Flygarvalsen») ja »Volgan lautturien laulu» (»Burlaki») saivat Kettusen ja Bomanin vihkosissa ensimmäisen suomenkielisen sanoituksensa.

Boman kokosi 1929–1930 arkkivihkosten lauluista neljä Laulaja-Pojan Lauluja -kirjasta, joissa on yhteensä 90 kappaleen
sanat. Perinteisten kansanlaulujen ja nasevien kuplettien rinnalle nousivat yhä enemmän aikansa ulkomaalaista alkuperää olevat gramofonilevyjen tanssisävelmät. Laulaja-Pojan laulukirjoissa julkaistuista sanoista neljäsosa (yhteensä 23) pohjautui jo johonkin gramofonilevyllä julkaistuun uuteen tanssikappaleeseen. Vajaa puolet niistä (9) oli levytetty jo suomeksikin, osa samoilla sanoilla, jotka Boman julkaisi.

Boman toimi kulku- ja torikauppiaana myyden rihkamaa ja painotuotteita. Hän liikkui kauppamatkoilla jo vuodesta 1909 ympäri Suomea. Bomanin muuttoja sekä kauppa- ja kulkureittejä lupineen syntymästään saakka 1930-luvulle on selvitetty tarkemmin lähteistettynä sukututkimusartikkelissa (kts. Aiheesta muualla). Tämän viitteen mukaan eräs Bomanin veljistä oli musiikkivääpeli Artturi Kaarento, Hämeenlinnan kaupunginorkesterin perustaja. Porissa Boman asui vuonna 1910 muuttaen tämän jälkeen Ouluun.Seurakunnasta muuttavat: Kaupustelija Matti Emil Mikael Boman, Kansalainen, 1911, No 8, sivu 1, julkaistu 25.1.1911 1920-luvulta lähtien Boman asui Rovaniemellä.Kulkukauppaluvan vuodeksi t.k. 23 p:stä lukien ovat saaneet liikemies Matti Emil Mikael Boman ja kauppias Bertel Teodor Pirilä Rovaniemen pitäjästä, Kaiku, 1925, No 272, sivu 1, julkaistu 25.11.1925

Boman avioitui vuonna 1909 kankaanpääläisen Lempi Lyydia Kujansuun kanssa. He muuttivat vuonna 1919 Jyväskylästä Terijoelle Terijoelta he muuttivat vuonna 1924 Rovaniemelle. Terijoen aikana Boman aloitti lauluvihkojen laadinnan ja julkaisi Viipurissa (Tilapäistöiden kirjapaino) useita laulujen sanoja kuten lauluille »Ammattimies» 1923, »Kalle Aaltonen» 1923, »Itärajan pojat» 1923, »Kulkijan kaiho» 1923 ja »Kulkuripojan masurkka» 1923. Tällöin käynnistyi myös yhteistyö Eino Kettusen kanssa.      

 Teoksia 
 Hauskoja lauluja. N:o 2. Toimittaja, Pori 1924-1925
 Hauskoja lauluja. N:o 5. Toimittaja, Pori 1924-1925, uusi painos Toimittaja, Kuopio 1925
 Hauskoja lauluja. N:o 9. Toimittaja, Pori 1924-1925
 Hauskoja uusia humori-lauluja. Toimittaja, Pori 1924
 Iloisia lauluja. N:o 12. Toimittaja, Pori 1924-1926
 Iloisia lauluja. N:o 13. Toimittaja, Pori 1924-1926
 Iloisia lauluja. N:o 6. Toimittaja, Pori 1924-1926
 Iloisia lauluja. N:o 8. Toimittaja, Pori 1924-1926
 Kolme kaunista laulua. Toimittaja, Pori 1924
 Hurmaava soitto. N:o 15. Toimittaja, Pori 1925
 Repäiseviä lauluja. N:o 14. Toimittaja, Pori 1925, uusi painos 1926
 Humoristisia lauluja. N:o 10. Toimittaja, Pori 1926
 Humoristisia lauluja. N:o 21. Toimittaja, Pori 1926
 Jokamiehen lauluja. N:o 22. Toimittaja, Pori 1926
 Kauniita lauluja. N:o 7. Toimittaja, Pori 1926
 Kauniita lauluja. N:o 8. Toimittaja, Pori 1926
 Kovaäänisiä lauluja. N:o 17. Toimittaja, Pori 1926
 Kovaäänisiä lauluja. N:o 18. Toimittaja, Pori 1926
 Kulkijan lauluja. N:o 16. Toimittaja, Pori 1926
 Kulkijan lauluja. N:o 19. Toimittaja, Pori 1926
 Markkina Matin Iloisia lauluja : kokoelma humoristisia-, rakkaus- y.m. lauluja. 2:nen vihko. Toimittaja, Pori 1926
 Tunteellisia lauluja. N:o 20. Toimittaja, Pori 1926
 Uusi laululipas : kokoelma humoristisia-, rakkaus y.m. lauluja : Markkina Matin Ihania lauluja. Toimittaja, Pori 1926
 Hauskoja lauluja. Markkina Matti, Pori 1927
 Kauniita lauluja. Markkina Matti, Pori 1927
 Kolme kaunista laulua. Hannes K ... nen, Pori 1927
 Kulkijan lauluja. Markkina Matti, Pori 1927
 Halli-Janne. Markkina Matti, Pori 1928
 Hauskimmat laulut. Markkina Matti, Pori 1928
 Hauskoja lauluja. Markkina Matti, Pori 1928
 Iloisia lauluja. Maailman Matti, Pori 1928
 Ilolauluja : kokoelma humoristi- y.m. lauluja. Matti, Pori 1928
 Jazz lauluja. Markkina Matti, Pori 1928
 Jazzeja. Markkina Matti, Pori 1928
 Kupletti lauluja. Markkina Matti, Pori 1928
 Laulu lipas : sisältää kokoelman uusimpia lauluja. Markkina Matti, Pori 1928
 Luikkaita lauluja. Markkina Matti, Pori 1928
 Markkina-pojan lauluja. Markkina-Poika, Pori 1928
 Meripojan morsian : humoristisia y.m. lauluja. Markkina-Matti, Pori 1928
 Sesonki lauluja. Markkina Matti, Pori 1928
 Uusia lauluja. Markkina Matti, Pori 1928
 Uusia sesonki lauluja. Markkina Matti, Pori 1928
 Uusimmat jazzit. Markkina Matti, Pori 1928
 Uusimmat laulut : kokoelma hauskoja lauluja. Matti, Pori 1928
 Uusimpia lauluja. Markkina-Matti, Pori 1928
 Valittuja lauluja. Markkina-Poika, Pori 1928
 Valssitar. Markkina-Matti, Pori 1928
 Viime tapahtumat Marista : Åkerblummilaisten laulu. Markkinapoika, Pori 1928
 Viisuja Mattilasta. Markkinapoika, Pori 1928
 Lapuan laki ja Rosenberg. Tekijä, Pori 1930
 Laulaja-Pojan lauluja. 4:s vihko. Laulaja-Poika, Pori 1930
 Lauluja : n:rot 70, 71, 74, 75. Markkina-poika, Pori 1930-1931
 Markkinapojan pilajuttuja : iloa ja hauskuutta kaikelle kansalle. 1 vihko. Otto Andersinin kustannusliike, Pori 1930
 Uusimmat laulut. n:o 72. Markkina-Poika, Pori 1930
 Kauniita lauluja. Markkina Matti, Pori 1932
 Kauniita lauluja 2. Markkina Matti, Pori 1932
 Kauniita lauluja 3. Markkina Matti, Pori 1932

 Lähteet 
 Matti Bomanin teosluettelo Fennica-tietokannassa

 Viitteet 

 Aiheesta muualla 
 [GENi, Matti Emil Mikael Otonpoika Boman https://www.geni.com/people/Matti-Emil-Mikael-Boman/6000000047968796364]

Luokka:Suomalaiset runoilijat
Luokka:Suomalaiset liikemiehet
Luokka:Vuonna 1886 syntyneet
Luokka:Vuonna 1936 kuolleet